L’Associació de Diabetis de Burjassot informa la ciutadania sobre el seu treball en el municipi
2025-07-24

Commemorant hui el Dia Mundial de la Diabetis, la porta de l’Ajuntament de Burjassot ha acollit aquest matí una taula informativa en la qual l’Associació de Diabetis del municipi ha estat donant-se a conéixer i contestant tots els dubtes que li han plantejat les veïnes i els veïns que han passat per allí.

Al llarg del matí, han sigut desenes de ciutadans els que s’han passat a rebre informació en un dia en què l’associació també ha rebut la visita de l’alcalde de Burjassot, Rafa García, que s’ha interessat per les accions que duu a terme l’entitat burjassotera. Tampoc han volgut deixar passar l’oportunitat de departir amb les representants de l’associació les regidores d’Educació i Serveis Socials, Olga Camps i Amparo Palanca, respectivament, i els regidors d’Urbanisme i de Policia i Seguretat Ciutadana, José Ruiz i Manuel Pérez Menero, respectivament.